અમરેલી જીલ્‍લામાં વરસાદ નથી ખેડૂતો પોતાનો પાક નિષ્‍ફળ જવાની બીકે આપઘાત કરી રહૃાાનાં બનાવો પણ નોંધાયા છે. ખેતી અને હીરા ઉદ્યોગમાં મંદીનો માહોલ છે ત્‍યારે ગામડાની સ્‍થિતિ દયનીય બનતી જાય છે. આવા જ એક ગામડાની વેદના જોઈએ તો સાવરકુંડલાથી ર0 કિ.મી. દૂર આવેલ આંબરડી ગામની સ્‍થિતિ હાલ દયનીય બનતી જઈ રહી છે. ખેડૂતોએ ખાતર-બિયારણનો બબ્‍બે વાર વાવણી કરી શરૂઆતમાં સારો વરસાદ થતાં ખેડૂતોને આશા બંધાણી હતી કે પાક સારો નીવડશે. અહીં હજજારો એકર જમીનમાં માત્ર વરસાદ ઉપર જ આધારિત ખેતી થાય છે. અહીયા કોઈ ડેમ કે નહેર નથી ત્‍યારે માત્ર વરસાદનાં પાણી આધારીત ખેતી હાલ નિરાધાર બની ગઈ છે. અને છેલ્‍લા દોઢેક માસથી વરસાદનાં પાણીનું ટીપુ પણ નથી પડયુ ત્‍યારે હાલ કપાસની સ્‍થિતિ સાવ નિષ્‍ફળ નિવડી છે. ગ્રામજનો, ખેડૂતો નિરાશ બન્‍યા છે. જોકે આ ગામનાં યુવાનો સુરત, અમદાવાદમાં હીરા ઉદ્યોગ સાથે સંકળાયેલા છે, તેથી ખેતીનાં નબળા વર્ષમાં સહાયરૂપ બનતા હતા પરંતુ હીરાઉદ્યોગની મંદીનાં કારણે આ વર્ષે એ આશા પણ છોડી દેવાઈ છે.